# ตำบลหนองป่าครั่ง
ตำบลหนองป่าครั่ง เป็นตำบลหนึ่งในอำเภอเมืองเชียงใหม่ จังหวัดเชียงใหม่ ปัจจุบันพื้นที่ส่วนใหญ่อยู่ในเขตเทศบาลตำบลหนองป่าครั่ง และบางส่วนอยู่ในเขตเทศบาลนครเชียงใหม่ โดยส่วนที่เป็นเทศบาลตำบลมีพื้นที่ 2.9 ตารางกิโลเมตร มีประชากรรวมทั้งหมด 8,868 คน สถานที่สำคัญเช่น วัดบวกครกน้อย เป็นต้น

 ประวัติ 
คำว่า หนองป่าครั่ง มีที่มาจาก ในอดีต พื้นที่ในบริเวณนี้เป็นหนองน้ำใหญ่ รอบหนองน้ำมีต้นก้ามปูขึ้นอยู่โดยทั่วไปเป็นจำนวนมาก ชาวบ้านในละแวกนี้มีอาชีพหลักคือ การเลี้ยงครั่ง โดยนำครั่งมาปล่อยไว้บนต้นฉำฉา จึงเป็นที่มาของชื่อตำบลหนองป่าครั่งประวัติเทศบาลตำบลหนองป่าครั่ง , จากเว็บไซด์เทศบาลตำบลหนองป่าครั่ง, สืบค้นวันที่ 24 มกราคม 2555

เดิมทีตำบลหนองป่าครั่งเป็นส่วนหนึ่งของตำบลวัดเกต อำเภอเมืองเชียงใหม่ ซึ่งในขณะนั้นตำบลวัดเกตสามารถแบ่งพื้นที่ออกเป็นสองส่วน คือ ตำบลวัดเกตในเขตเทศบาลนครเชียงใหม่ และนอกเขตเทศบาลฯ เมื่อวันที่ 20 กันยายน พ.ศ. 2492 ได้มีพระราชกฤษฎีกาให้เปลี่ยนชื่อตำบลวัดเกตเฉพาะส่วนนอกเขตเทศบาลนครเชียงใหม่เป็นตำบลหนองป่าครั่ง เพื่อประโยชน์ในด้านการบริหารงานราชการและอนุรักษ์ความเป็นท้องถิ่นราชกิจจานุเบกษา (2492).พระราชกฤษฎีกาเปลี่ยนนามตำบลบางแห่ง พ.ศ. 2492, สืบค้นเมื่อ 5 กุมภาพันธ์ 2562. ต่อมาเมื่อวันที่ 5 เมษายน พ.ศ. 2526 ได้มีพระราชกฤษฎีกาเปลี่ยนแปลงเขตเทศบาลนครเชียงใหม่ โดยขยายครอบคลุมพื้นที่มากขึ้น ทำให้พื้นที่บางส่วนของตำบลหนองป่าครั่งตกอยู่ในเขตเทศบาลนครเชียงใหม่ราชกิจจานุเบกษา (2526).พระราชกฤษฎีกาเปลี่ยนแปลงเขตเทศบาลนครเชียงใหม่ จังหวัดเชียงใหม่ พ.ศ. 2526 , สืบค้นเมื่อ 5 กุมภาพันธ์ 2562.

ตำบลหนองป่าครั่ง (ส่วนนอกเขตเทศบาลนครเชียงใหม่) ได้รับการยกฐานะเป็นองค์การบริหารส่วนตำบลเมื่อ 2 มีนาคม พ.ศ. 2538 และยกระดับเป็น "เทศบาลตำบลหนองป่าครั่ง" เมื่อ 17 สิงหาคม พ.ศ. 2549 ตามพระราชบัญญัติสภาตำบลและองค์การบริหารส่วนตำบล พุทธศักราช 2537 และพระราชบัญญัติเทศบาล พุทธศักราช 2496ราชกิจจานุเบกษา (2549). ประกาศกระทรวงมหาดไทย เรื่อง จัดตั้งองค์การบริหารส่วนตำบลหนองป่าครั่ง อำเภอเมืองเชียงใหม่ จังหวัดเชียงใหม่ เป็นเทศบาลตำบลหนองป่าครั่ง, สืบค้นเมื่อ 5 กุมภาพันธ์ 2562.

 ภูมิศาสตร์ 
ตำบลหนองป่าครั่งอยู่ห่างจากตัวเมืองเชียงใหม่ไปทางทิศตะวันออกประมาณ 1 กิโลเมตร เฉพาะส่วนเทศบาลฯ มีพื้นที่ 1,842.68 ไร่ หรือประมาณ 2.9 ตารางกิโลเมตร ลักษณะทั่วไปเป็นพื้นที่ราบ เหมาะแก่การตั้งถิ่นฐาน บางส่วนเป็นที่ราบลุ่มเกิดน้ำท่วมขังได้ แหล่งน้ำที่สำคัญคือ น้ำแม่คาว ไหลจากทิศเหนือไปทิศใต้ มีความยาวเฉพาะส่วนที่ผ่านตำบล 5.4 กิโลเมตร ซึ่งยังถูกใช้เป็นหลักกำหนดแนวเขตตำบลด้านทิศตะวันออกอีกด้วย

อาณาเขตของตำบลหนองป่าครั่ง มีดังนี้
 ทิศเหนือ ติดกับตำบลฟ้าฮ่าม อำเภอเมืองเชียงใหม่ ตำบลสันทรายหลวง อำเภอสันทราย
 ทิศตะวันออก ติดกับตำบลสันพระเนตร อำเภอสันทราย ตำบลสันกลาง อำเภอสันกำแพง
 ทิศใต้ ติดกับตำบลท่าศาลา อำเภอเมืองเชียงใหม่
 ทิศตะวันตก ติดกับเทศบาลนครเชียงใหม่ บางส่วนของตำบลหนองประทีป

 การแบ่งเขตการปกครอง 
ตำบลหนองป่าครั่งประกอบด้วย 7 หมู่บ้าน ดังนี้
{|
| width="200" valign="top" |
 หมู่ 1 บ้านหนองอิน
 หมู่ 2 บ้านบวกครกน้อย
 หมู่ 3 บ้านบวกครกน้อย
 หมู่ 4 บ้านหนองป่าครั่ง
| width="200" valign="top" |
<ol start=5>
หมู่ 5 บ้านแม่คาวเหนือ
หมู่ 6 บ้านบวกครกใหม่
หมู่ 7 บวกครกน้อยริมคาว
|}

 ประชากร 
จากการสำรวจเมื่อปี พ.ศ. 2561 ตำบลหนองป่าครั่งมีประชากรตามทะเบียนราษฎร์ทั้งสิ้น 8,868 คน รายละเอียดจำแนกตามเพศและเขตการปกครองตามตารางด้านล่าง อนึ่ง จากข้อมูลของเทศบาลตำบลหนองป่าครั่งพบว่าประชากรตามทะเบียนราษฎร์คิดเป็น 45% ของจำนวนประชากรทั้งหมดในพื้นที่ ซึ่งที่เหลืออีก 55% (คิดเป็นราว 10,800 คน) คือประชากรแฝงซึ่งมีการหมุนเวียนเข้าออกพื้นที่อย่างสม่ำเสมอเนื่องจากตำบลเป็นที่ตั้งของแหล่งงาน โดยเฉพาะเชียงใหม่บิสเนสพาร์คและห้างสรรพสินค้าหลายแห่ง รวมถึงมหาวิทยาลัยพายัพที่เป็นสถานศึกษาขนาดใหญ่ในพื้นที่

 ส่วน  ชาย  หญิง  รวม เทศบาลตำบลหนองป่าครั่ง  3,359  3,918  7,277 ตำบลหนองป่าครั่งในเขตเทศบาลนครเชียงใหม่  752 839  1,591 รวม  4,111  4,757  8,868 <small>ข้อมูล: ประชากรในเทศบาลตำบลหนองป่าครั่ง โดยกรมการปกครองประชากรในเทศบาลนครเชียงใหม่ ส่วนตำบลหนองป่าครั่ง โดยกรมการปกครอง กรมการปกครอง กระทรวงมหาดไทย เดือนธันวาคม พ.ศ. 2561

 สถานที่สำคัญ 
 มหาวิทยาลัยพายัพ (เขตแม่คาว)
 วัดบวกครกน้อย